รัฐคลอดกองทุนดอกเบี้ย5-8%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

คลังเร่งออกขายกองทุนโครงสร้างพื้นฐานกลางปีนี้ ใช้ดอกเบี้ยสูง 5-8% ล่อใจ
 



กุลิศ สมบัติศิริ รองผอ.สคร.
นายกุลิศ สมบัติศิริ รองผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า กองทุนโครงสร้างพื้นฐานไทย (Infrastructure Fund) ที่จัดตั้งโดยกระทรวงการคลัง จะนำออกขายให้กับประชาชน สถาบันการเงิน และผู้ที่สนใจได้ไม่เกินกลางปีนี้ 
สำหรับกองทุนที่จัดตั้งขึ้นมานั้น จะให้ผลตอบแทนในระยะยาวที่น่าสนใจเฉลี่ยประมาณ 58% ต่อปี 
ขณะนี้คณะกรรมการกำกับหลักทรัพย์และตลาดหลักทรัพย์ (ก.ล.ต.) อยู่ระหว่างพิจารณากฎเกณฑ์ตรวจสอบความเรียบร้อย ดังนั้น การจำหน่ายกองทุนโครงสร้างพื้นฐานไทยจะจำหน่ายเป็นการทั่วไป อายุกองทุน 1030 ปี คาดจะมีทั้งกองทุนบำเหน็จบำนาญข้าราชการ (กบข.) กองทุนสำรองเลี้ยงชีพ มูลนิธิต่างๆ รวมทั้งบริษัทประกันชีวิตสนใจลงทุน 
นายกุลิศ กล่าวว่า สำหรับโครงการที่จะเข้ามา ประกอบด้วย การจัดตั้งกองทุนโครงสร้างพื้นฐานในโครงการของการไฟฟ้าฝ่ายผลิตแห่งประเทศไทย (กฟผ.) เพื่อสร้างโรงไฟฟ้าแห่งใหม่ มูลค่า 5,000 ล้านบาท ถึง 1 หมื่นล้านบาท โครงการวางท่อประปาใหม่ของการประปานครหลวง(กปน.) โดยอยู่ระหว่างการศึกษารายละเอียดโครงการและมูลค่าการลงทุน และจะนำไปจดทะเบียนในตลาดหลักทรัพย์เหมือนกองทุนอสังหาริมทรัพย์ของภาคเอกชน เพื่อให้เกิดสภาพคล่องในการลงทุน
สำหรับโครงการทางด่วนศรีรัชนั้นอยู่ระหว่างการพิจารณา ว่าจะทำเป็นแบบรัฐร่วมทุนกับเอกชน (PPP) หรือกองทุนสาธารณูปโภค ซึ่งต้องพิจารณาว่าแบบไหนเป็นประโยชน์กับโครงการมากที่สุด
นอกจากนี้ อยู่ระหว่างเจรจากับบริษัท สมุนไพรไทย ซึ่งองค์การเภสัชกรรมถือหุ้นอยู่ 49% เพื่อศึกษาว่าจำเป็นต้องเข้าไประดมทุนในตลาดหลักทรัพย์หรือไม่